ദിഗംബര സ്മരണകള്225 പുസ്തകോത്സവം: ക്ഷേത്രസന്നിധിയിലെ ഭിക്ഷാടനം!: എം രാജീവ്കുമാര് വലിയ വലിയ ക്ഷേത്രങ്ങളിലും പള്ളികളിലും പോയിട്ടുണ്ടെങ്കിലറിയാം. പത്തും പതിനായിരവും അകത്ത് കാണിക്കയും വഴിപാടും നടത്തിയിട്ട് പുറത്തിറങ്ങുമ്ബോള് ഭിക്ഷക്കാര് വരിവരിയായിട്ടിരിക്കും. എന്നാല് ചിലര് കനിവ് തോന്നി അവര്ക്കും ഓരോ രൂപ കൊടുത്തേക്കാം. ഹൃദയാലുത്വം കൊണ്ട് എല്ലാവര്ക്കും നിരത്തിപ്പിടിച്ച് പിച്ച കൊടുക്കുന്നവരുമുണ്ട്. ഈ കാഴ്ച കാണാന് അമ്ബലങ്ങളിലും പള്ളികളിലുമൊന്നും പോകേണ്ടതില്ല. വര്ഷംതോറും നടത്താറുള്ള ലൈബ്രറി കൗണ്സിലിന്റെ പുസ്തകോത്സവങ്ങളില് ചെന്നാല് മതിയാകും. വിഷ്ണുവും പരമശിവനുമൊക്കെ അകത്ത് പ്രധാന സ്ഥാനങ്ങളില് കാണും. അവരോടൊട്ടി നില്ക്കുന്ന കുട്ടി ദൈവങ്ങളും. ഗണപതിയും മുരുകനും നാഗരാജാക്കന്മാരുമെല്ലാം അകത്ത്. പ്രധാന ദൈവങ്ങള് അവരങ്ങനെ മുന്നില് തന്നെ എട്ടും പത്തും സ്റ്റാളുകളെടുത്ത് അനന്തശയനം കൊള്ളുകയാവും. ഓരോ ലൈബ്രറികളും നേരെ ചെന്ന് ആദ്യം അവിടെ കയറും. മുഖ്യദേവന്മാരെ കാണും. അങ്ങനെ പ്രതിഷ്ഠകള് കണ്ട് കാണിക്കയിട്ടു വഴിപാടുകള് കഴിയുമ്ബോള് കൊണ്ടുവന്ന പണം ഏതാണ്ട് തീരാറാവും. പിന്നെ വരിവരിയായി നിരത്തിയിട്ടിരിക്കുന്ന ഭിക്ഷക്കാരുടെ നിരയിലേക്ക് ലൈബ്രറി പ്രവര്ത്തകര് ഒരു നോട്ടമുണ്ട്. ചിലര് നക്കാപ്പിച്ച എറിഞ്ഞു കൊടുത്തിട്ട് പോകും. മറ്റു ചിലര് അവരെ ദര്ശിക്കുക പോലും ചെയ്യാതെ വേഗത്തിലൊരു പോക്കുണ്ട്. അമ്മാ!ധര്മ്മം തായേ , എന്ന വിളിക്കും സാറേ ഞങ്ങളുടെ സ്റ്റാളില് കയറിയിട്ട്പോണേ എന്ന ദീനരോദനത്തിനും ഒറ്റ അര്ഥമേയുള്ളൂ. അതിനിടയില് കാലിലെ പുണ്ണും പട്ടിണിക്കണക്കുകളും ആശുപത്രിച്ചീട്ടും കാണിക്കുന്ന പ്രസാധക ഭിക്ഷാടകരുമുണ്ട്. പുസ്തകോല്സവത്തില് പങ്കെടുക്കുന്ന വന്കിട ചെറുകിട പ്രസാധകരുടെ കാര്യമാണ് പറഞ്ഞു വരുന്നത്. അതിനിടയില് ചില ആരോചകമായ അനൗണ്സ്മെന്റുകള് കേള്ക്കാം. നല്ല പുസ്തകങ്ങള് മാത്രം തെരഞ്ഞെടുക്കുക. എന്താണ് ഈ നല്ല പുസ്തകങ്ങള്? ഇ.എം.എസിന്റേയും എ.കെ.ജിയുടേയും ആത്മകഥകളോ? അതോ നളിനീ ജമീലമാരുടെ ആത്മകഥകളോ? ഇവിടെയാണ് പ്രശ്നം! വായനക്കാരുടെ അഭിരുചി നോക്കാന് ലവന്മാര്ക്ക് ആര് ലൈസന്സ് കൊടുത്തു ? അതല്ല ഇനി എന്ത് വായിക്കണമെന്ന് മൃഗീയ ഭൂരിപക്ഷമുള്ള സി.പി.എം. തീരുമാനിക്കുമോ? സര്ക്കാര് കാശ് വീതംവയ്ക്കുന്ന ലൈബ്രറി കൗണ്സില് അങ്ങ് തീരുമാനിച്ചാല് മതിയോ നല്ല പുസ്തകങ്ങള് ഏതെന്ന് ? ജില്ലാ ലൈബ്രറി കൗണ്സില് ഭാരവാഹികളുടെ മച്ചമ്ബിമാരുടേയും മദിനിമാരുടേയും പുസ്തകങ്ങള് വായനാ മത്സരത്തിന് തെരഞ്ഞെടുക്കുകയല്ലേ ഇപ്പോള് ചെയ്തു വരുന്നത്?. മികച്ച പുസ്തകങ്ങള് അതാണെന്നാണോ വിവക്ഷ?. നല്ല പുസ്തകം എന്നതു് അപകടം പിടിച്ച ഒരു പറച്ചിലാണ്. ലൈബ്രറിയില് ഏത് പുസ്തകം വേണം എന്ന് തീരുമാനിക്കുന്നത് വായനക്കാരാണ്. സ്റ്റേറ്റ് തല വായനാ മത്സര രത്തില് പണ്ഡിതന്മാര് കൂടിയിരുന്ന് ലേബല് നോക്കി ജാതിയടിസ്ഥാനത്തില് സ്ഥാനാര്ഥികളെ നിര്ണ്ണയിക്കുന്നതുപോലെ പുസ്തകം വീതം വച്ച് പാവം പിള്ളേരെ ക്കൊണ്ട് വായിപ്പിക്കുകയല്ലേ! ഒന്നും അരമുറിയും പ്രസാധകര് വരെ നെട്ടോട്ടമാണ്. എങ്ങനെയെങ്കിലും ഹൈസ്കൂള് വായനാമത്സര ത്തില് തങ്ങളുടെ പുസ്തകങ്ങളൊന്ന് ചവിട്ടിക്കയറ്റാന്! അതിനു വേണ്ടി തിരുവനന്തപുരത്ത് നന്താ വനത്ത് മുറിയെടുക്കുന്നവരെത്രയോ കൂടിയിരിക്കുന്നു. ചിന്ത,ഡി. സി, മാതൃഭൂമി, എന്.ബി.എസ് അതു കഴിഞ്ഞാലോ ശില് ബന്ധികളുടെയോ പാര്ട്ടി അനുഭാവികളുടെയോ കാലുനക്കികളുടേയോ കായംകുളം വാളുകളുടേയോ പുസ്തകങ്ങള് തള്ളിക്കയറ്റി വിടും. പിണറായിയുടെ കൗമാര കുതൂഹലം ആരെങ്കിലും ഇപ്പോള് പുസ്തകമാക്കട്ടെ. അതെടുത്തതിനു ശേഷമേ വായനാ മത്സരത്തില് ബാക്കി പുസ്തകങ്ങള് എടുക്കുകയുള്ളൂ. പൊന്നുതമ്ബുരാന്റെ പുസ്തകം എടുക്കാന് ആരെങ്കിലും ഉടക്കിടുമോ? മുട്ടിടിക്കും. ആ കരുണാകടാക്ഷത്തിലല്ലേ ലൈബ്രറി കൗണ്സില് പ്രവര്ത്തിക്കുന്നതു തന്നെ. സി.പി.എം ന്റെ കൈ വെള്ളയിലിട്ട് അമ്മാനമാടുന്ന ധാര്ഷ്ട്യത്തിന്റെ താക്കോല്ക്കൂട്ടങ്ങളാണ് ലൈബ്രറി കൗണ്സില്. ഇത്തരത്തില് രാഷ്ട്രീയക്കൂറുകാണിച്ച് എടുക്കുന്നതാണോ മികച്ച പുസ്തകം? അതല്ല മാതൃഭൂമി പുറത്തിറക്കിയ സുഭാഷ് ചന്ദന്റെ സമുദ്രശിലയാണോ മികച്ച പുസ്തകം.? അവിടെയും അപകടമുണ്ട്. എന്റെ അഭിപ്രായത്തില് സുഭാഷ് ചന്ദ്രന്റെ സമുദ്രശില മികച്ച നോവല് തന്നെയാണ്. ഇത് ലൈബ്രറി കൗണ്സില് അംഗീകരിക്കുമോ?. മന്ദബുദ്ധിയായ മകന്റെ കാമപൂരണത്തിന് വഴങ്ങി സ്വന്തം അമ്മ രതിബന്ധത്തിലേര്പ്പെടുന്ന നോവലോ ! അപ്പാള് ഏതാണ് ഉല്ക്കൃഷ്ട പുസ്തകം? മാതൃഭൂമിയും ഡി.സി. യുമിറക്കുന്ന പുസ്തകങ്ങള് ഇവന്മാര് വായിച്ചിട്ടാണോ അകത്തേക്ക് കയറ്റുന്നത് ?ഇതാണോ ഭാരവാഹികള് ഉദ്ദേശിക്കുന്ന മികച്ച പുസ്തങ്ങളുടെ നിര? ചുരുക്കത്തില് ഹൈസ്ക്കൂള് വായനാ മത്സരം എന്ന തട്ടിപ്പ് സുതാര്യമാക്കാത്തിടത്തോളം അവനവന്റെ ഇഷ്ടക്കാരെ കുത്തിനിറക്കാനുള്ള ഏര്പ്പാടായിത്തീരും വായനാ മത്സരം. എന്താണ് വായന മത്സരത്തിന് പുസ്തകം കേറ്റാന് ഇത്ര തള്ളല് ? പണ്ട് പാഠപുസ്തകമാക്കാന് മന്ത്രിയാപ്പീസില് എഴുത്തുകാര് തള്ളുമായിരുന്നു. ഉപപാഠപുസ്തകമാക്കിക്കിട്ടിയാല് കുടുംബം രക്ഷപെട്ടു. അതിന് ഏതറ്റം വരെപ്പോകാനും അവര് തയ്യാറാകുമായിരുന്നു. ഹൈസ്ക്കൂള് വായനാ മത്സരവും ഏതാണ്ട് അതുപോലെയാണ്. ഏഴായിരത്തിലേറെ ഗ്രന്ഥശാലകള് കേരളത്തിലുണ്ട്. അവരില് പലരും ഹൈസ്കൂള് വായനാ മത്സര രത്തിന് പുസ്തകം തേടി ഒരു നടപ്പുണ്ട്. അതുള്ള സ്റ്റാളുകളില് തിരക്കാവും. ആ തിരക്ക് കണ്ട് മറ്റുള്ളവരും വരും. ഒറ്റപ്പുസ്തകം വായനാ മത്സരത്തിലുണ്ടെങ്കില് അവിടുന്ന് ഒരു പാടു പുസ്തകങ്ങള് ചെലവാകും. ഏഴെട്ടു കൊല്ലത്തിന് മുമ്ബ് ആരും കേള്ക്കാത്ത ബന്യാമന്റെ ആടുജീവിതം ഗ്രീന് ബുക്സിലെ കൃഷ്ണദാസ് വായനാ മത്സരത്തില് തള്ളിക്കേറ്റിവിട്ടതു കൊണ്ടാണ് ബന്യാമന് ഭൂമണപഥത്തില് ഇന്നും കറങ്ങിക്കൊണ്ടിരിക്കുന്നത്. അതിന് മുമ്ബ് ബന്യാമന് എവിടെപ്പോയിരുന്നു. ഇവിടെയൊക്കെത്തന്നെ കഥയില് കഥയും നീണ്ട കഥയുമൊക്കെ എഴുതി പരഗതി കിട്ടാതെ നടപ്പുണ്ടായിരുന്നല്ലോ. വായനാമത്സരത്തിന് ഒരു പുസ്തകം കിട്ടിയാല് രക്ഷപെട്ടു എന്ന നിലയില് കഴിഞ്ഞ ദിവസം വടക്കുള്ള ഒരു ചെറിയ പ്രസാധകന് എന്നോട് ചോദിച്ചു. അതില് കയറിപ്പറ്റാന് എന്താണ് വഴി? കൊല്ലക്കാര്ക്കുമാത്രമേ പുസ്തകം അനുവദിക്കത്തൊ ള്ളോ ? ഞാന് പറഞ്ഞു കൊല്ലത്തുകാര്ക്കും ജില്ലാലൈബ്രറി കൗണ്സിലിനും രണ്ടെല്ല് കൂടുതലാണ്. അവരാണ് കേരളത്തിലാദ്യമായി ചെറുകിട പ്രസാധകരെയെല്ലാം വിളിച്ചു കൂട്ടി ഒരു കുടയ്ക്ക് കീഴെ പുസ്തകോത്സവം നടത്തി മാതൃക കാണിച്ചത്. അതിന് മുമ്ബ് ഒന്നോ രണ്ടോ പ്രസാധകര് ലൈബ്രറി ഫണ്ട് മൊത്തം ഊറ്റുകയായിരുന്നില്ലേ? അതില് നിന്ന് എല്ലാവര്ക്കും പങ്കുവച്ചു പോകുന്ന പരിപാടിയുടെ തുടക്കം കൊല്ലത്തു നിന്ന് തന്നെ. അതിന്റെ ആദ്യ താരകങ്ങള് എന്ന നിലയിലാണ് പുസ്തകോത്സവനഗരിയില് ശ്രീമൂലസ്ഥാനത്ത് അവരെയൊക്കെ നിരത്തി പ്രതിഷ്ഠിച്ചിരിക്കുന്നത്. പതിനായിരങ്ങള് തറവാടക കൊടുത്താണ് എല്ലാവരും സ്റ്റാളിടുന്നത്. ഇതിന്റെ ആരംഭത്തില് പറഞ്ഞിട്ടുള്ള പോലെ ഭിക്ഷാടനക്കാരും പതിനായിരം വീതം വാടക കൊടുത്തവരാണ്. അവരെയാണ് പിന്നിരയില് കൊണ്ടു തള്ളാറുള്ളത്. സംബന്ന വീട്ടില് നിന്ന് അച്ചാരം വാങ്ങി നടത്തുന്നതുപോലെ തോന്നും. വാടക എല്ലാവര്ക്കും ഒരേ പോലെ. ഇഷ്ടമുള്ളവരെ ഞങ്ങള് മുന്നില് സ്ഥാനം കൊടുക്കും. എതിര്ക്കുന്നവരുടെ കൂടും കുടുക്കയുമെടുത്ത് പുറത്തെറിയുന്ന നെറികേടിന്റെ സി.പി.എം.ഫാസിസ്റ്റ് ഗ്രന്ഥശാലാപ്പതിപ്പാണ് പല. ജില്ലയിലും കാണാന് കഴിയുന്നത്. കഴയട്ടെ കോണ് ബസ്സുകാര്ക്കുണ്ടോ വായനയിലും വായനശാലയിലു താത്പര്യം? അതുകൊണ്ടല്ലേ ആണുങ്ങള് കൈയ്യേറിയത്! ആരുണ്ടിവിടെ ചോദിക്കാന് എന്ന സി.പി.എം. തേര്വാഴ്ചയാണ് പുസ്തകോത്സവങ്ങളില് നടക്കുന്നത്. പത്തനംതിട്ട പോലെയുള്ള ജില്ലകളില് പതിനായിരങ്ങള് വാടക വാങ്ങി മഹാമഹം പൊടിപൊടിച്ചിട്ട് പാവങ്ങള് കെട്ടുതാലി പണയം വച്ച് പുസ്തകം അച്ചടിച്ച് കാശ് വാരാം എന്ന മോഹവുമായി എത്തി മനസ്സ് മടുത്ത് കിട്ടുന്ന വിലക്ക് പുസ്തകവും വിറ്റ് എത്രയും പെട്ടന്ന് വീട്പറ്റാന് നോക്കുന്നത് കാണാം. സെക്രട്ടറിയുടെ ബന്ധുക്കള്ക്ക് മുന്നില് സ്റ്റാളുകള് പതിച്ചു നല്കി മറ്റുള്ളവരെ തീട്ടക്കുഴിയില് തള്ളുന്ന പത്തനംതിട്ടയിലെ പുസ്തകോത്സവത്തെപ്പറ്റിപ്പറയാന് ലജ്ജ തോന്നുന്നു. പാഠം പഠിച്ചാലും പ്രത്യാശയുമായി പിറ്റേ മേളക്കും വരും പ്രസാധകര്. നിങ്ങള് ഷെയര് മാര്ക്കറ്റിലിറങ്ങിയിട്ടുണ്ടോ ? തകര്ന്ന് തരിപ്പണമായാലും ബ്ലയ്ഡില് നിന്ന് കടം മേടിച്ച് വരും ഊഹക്കച്ചവടം നടത്താന്! ലാഭം അടിച്ച് വാരാമെന്നു കരുതും! പക്ഷ ഒള്ളതും വെള്ളത്തിലാകും. അങ്ങനെ എത്ര പേരുടെ ജീവിതമാണെന്നോ പുസ്തകമേള അലമ്ബാക്കുന്നത്. സംബന്ധ വീട്ടില് നിന്ന് കൊണ്ടുവന്ന് കയ്യാളിക്കുന്ന ഭാവമാണ് പലഭാരവാഹികള്ക്കും. ഞാന് ശ്രദ്ധിച്ചിട്ടുണ്ട് നക്കിത്തിന്നാന് ഉപ്പില്ലാത്ത ചിലര് ജില്ലാ ലൈബ്രറി കൗണ്സില് സെക്രട്ടറിമാരായിരുന്നിട്ട് കാലാവധി തീരാറാവുമ്ബോള് പത്തുപവന്റെ സ്വര്ണ്ണമാലയുമിട്ട് ഇന്നോവയില് വന്നിറങ്ങുന്നത്. ചിലപ്പോള് അവരുടെ കുടുംബ സ്വത്തായിരിക്കാം. അതെ കുടുംബ സ്വത്തു തന്നെ. തിരുവനന്തപുരം ലൈബറി കൗണ്സിലിനെ നോക്കുക. ഇവിടെ മാതൃഭൂമിക്കാണ് മുന് കൈ പന്തലുകെട്ടു മുതല് ആരെ എവിടെയൊക്കെ ഇരുത്തണമെന്നു വരെ മാതൃഭൂമിയിലെ പുസ്തകമെടുത്തു കൊടുപ്പുകാരനാണ് തീരുമാനിക്കുന്നത്. പന്തലുകെട്ടു മുതല് കുടിവെള്ള മേര്പ്പാട് വരെ! പിന്നെങ്ങനെ ഉദ്ദണ്ഡനായസെക്രട്ടറിക്ക് മാതൃഭൂമിയോട് വിധേയത്വം കാണിക്കാതിരിക്കാനാവുമോ? അവന്റെ വാലേത്തൂങ്ങിയാണ് നടന്നിരുന്നത്. ഇതെല്ലാം നേരിട്ട് കണ്ട കാര്യങ്ങളാണ്. അല്ലാതെ കേട്ടുകേള്വിയ്യയുടെ അടിസ്ഥാനത്തില് കുറിക്കുന്നതല്ല. കാര്യങ്ങളല്ല. എഴുത്തുകാരന്റെ കുപ്പായമഴിച്ചു വെച്ച് പുസ്തകക്കച്ചവടക്കാരനായി തുടക്കം മുതല് എന്താണെന്നറിയാന് പോയതില് നിന്നുള്ള വസ്തുതകളാണ് വിളമ്ബിയത്. നാണം കെട്ട ഏര്പ്പാടായി പുസ്തകോത്സവം മാറിക്കഴിഞ്ഞു. നാറ്റക്കേസ് എന്ന് പറയാറില്ലേ? അത് തന്നെ. ഇതെങ്ങനെ വന്നുഭവിച്ചു? കാരണങ്ങള് പലതുണ്ട്. പുസ്തകോത്സവത്തിന് രണ്ട് നാള്ക്കു മുന്പേ തല ചൊറിഞ്ഞു കൊണ്ട് ജില്ലാ ലൈബ്രറി കൗണ്സില് ആപ്പീസിനെ ചുറ്റിപ്പറ്റി ചിലര് നടക്കും.എന്നിട്ട് പതുക്കെ നി. ഉത്സാഹക്കമ്മറ്റിയില് നുഴഞ്ഞങ്ങ് കയറും. ഒട്ടിനിന്നിട്ട് മെയിന് ദൈവങ്ങള്ക്ക് അകമ്ബടി സേവിച്ചിരിക്കുന്ന പ്രതിഷ്ഠകളായിത്തീരുന്നത് പല ജില്ലയിലേയും ഉത്സവങ്ങളില് കാണാം. ചിന്തയ്ക്കരികില് രണ്ട് മേശ കിട്ടാന് വേണ്ടി നടത്തുന്ന അഭ്യാസങ്ങള് ഇവിടെ എഴുതി പാവങ്ങളെ നാറ്റിക്കുന്നില്ല. വയറ്റിപ്പിഴപ്പിന്റെ കാര്യമല്ലേ? അതിന് വേണ്ടി കുറ്റിയും പറിച്ചാണ് ചില വാമന പ്രസാധകരുടെ വരവ്. അവര് ഉദ്ദേശിച്ച കാര്യം നടത്തിയിട്ടേ പോകൂ. മുന്നില് പ്രമുഖകര്ക്കിടയില് ചെരുകി അവര് ഇരിക്കുമെന്നുറപ്പ്! നാണം കെട്ട ഏര്പ്പാടുകള് ഇനിയും എത്രയോ ഉണ്ട്. അത് പിന്നെപ്പറയാം. തൊലിയുരിച്ച് മുളകും കൂടി പെരട്ടാം. ചെറുപ്രസാധകര് ഒരു മേളയില് ഒന്നര ലക്ഷം രൂപയെങ്കിലും വിറ്റു വരവില്ലെങ്കില് നഷ്ടം തന്നെയാണ്. വിശദമാക്കാം. 35 ഉല്പ്പന്നത്തിന്റെ നിര്മ്മാണച്ചെലവ്. 35 കമ്മീഷന് ഒരു പൈസ പോലുംകൂട്ടരുത് എന്നൊക്കെ ദൈവം തമ്ബുരാന് പറഞ്ഞാലും 50 വരെപ്പോകും 35 എക്സിബിഷന് ചിലവ്.10000 സ്റ്റാള് വാടക. ചരക്ക് അയപ്പ് കയറ്റ് അട്ടിമറിക്കൂലി ഉള്പ്പെടെ 5000 രൂപ രണ്ട് പേര്ക്ക് ദിവസവും കൂലിയിനത്തില് 2000 രൂപ വീതം അഞ്ച് ദിവസം 10,000 രൂപ മുറിവാടക ഏറ്റവും ചുരുങ്ങിയതു് 5000 രൂപ ഭക്ഷണം മറ്റ് ചിലവുകള് 2000 പിന്നെ എഴുത്തുകാര്ക്ക് അര്ഹമായ 15 റോയല്റ്റി സ്വാഹ! പുസ്തകങ്ങള് എത്ര പോയാലും ഒടുവില് കണക്കു നോക്കുമ്ബോള് ഇലയിട്ട് വിളമ്ബില്ലാതെ എണീറ്റുപോകുന്നവരാണ് എഴുത്തുകാര്. കടലാസ്സിനും പ്രസ്സിനും പണം കൊടുത്താലും എഴുത്തുകാരന് എന്തിന് കാശ്? അവന് വായു ഭക്ഷണം കഴിച്ചു കൊള്ളും. പത്തനംതിട്ടയില് പൊളിഞ്ഞ ട്യൂട്ടോറിയലില് സംഘടിപ്പിക്കുന്ന പുസ്തകോത്സവക്കാര്ക്കും വാടക ഇനത്തില് കിട്ടുന്നതു് കുറഞ്ഞത്പത്ത് ലക്ഷം രൂപ. പോരെ? ഇതാണ് അവസ്ഥ. ഈ വരുമാനം ശര്ക്കരക്കുടമല്ലേ? സെക്രട്ടറിക്കല്ലേ എപ്പോഴുമതില് കൈയ്യിടാന്പറ്റുന്നത്. എന്തായാലും കാര്യം പന്തിയുള്ളതല്ല. കഴിഞ്ഞ തവണ കേരള സ്റ്റേറ്റ് ലൈബ്രറി കൗണ്സില് കൊണ്ടുവന്ന ഓണ്ലൈന് പുസ്തകോത്സവ തീരുമാനത്തെ അവരൊക്കെ എതിര്ത്തതെന്തുകൊണ്ട് ? കേരളത്തിലെ ചെറുകിട പുസ്തകപ്രസാധകരുടെ തറവാടക വാങ്ങി സ്വജീവിതത്തിന് മാണിയേറ് കെട്ടിടങ്ങളുണ്ടാക്കാനുള്ള ജില്ലാ ലൈബ്രറി കൗണ്സിലിന്റെ മോഹമല്ലേ ആ ഓണ്ലൈന് പദ്ധതിക്ക് തുരങ്കം വച്ചത്? വിദ്യാഭ്യാസവകുപ്പിന്റെ പുസ്തകവിതരണ പദ്ധതി തന്നെ നോക്കുക. എന്ത് കാര്യക്ഷമമായിട്ടാണ് അത് നടക്കുന്നത് ? ആദ്യം പുസ്തകങ്ങളുടെ ലിസ്റ്റ് സമര്പ്പിക്കുക. പിന്നീട് അത് നെറ്റില് പ്രദര്ശിപ്പിക്കുന്നു. ആവശ്യമുള്ള പുസ്തകങ്ങള് അടയാളപ്പെടുത്തി ഓരോ സ്ക്കൂളുകാരും അയക്കുന്നു. ആ പുസ്തകങ്ങള് മാത്രം ഓരോ ദിവസങ്ങളിലായി ഓരോ ജില്ലയിലും ഒരിടത്ത് എത്തിക്കുക. ഏതെങ്കിലും ഒരു സ്ക്കൂളില് എല്ലാ പ്രസാധകരേയും വിളിച്ചു കൂട്ടി നേരത്തെ ആവശ്യപ്പെട്ട പുസ്തകങ്ങള് മാത്രം പൊതികളായി കൊണ്ടുചെന്ന് നല്കുന്നു. പണം ഒന്നിച്ച് പിറ്റേ ആഴ്ച തന്നെ അതാതു് പ്രസാധകരുടെ അക്കൗണ്ടില് വരുന്നു. പുറമേ കളളക്കളികളൊന്നുമില്ല. ഇത് പോലെ ലൈബ്രറി കൗണ്സിലിനും ചെയ്യാവുന്നതല്ലേയുള്ളൂ. അങ്ങനെയായാല് 35 കമ്മീഷനുമേലെ പോകുകയില്ല എന്നു മാത്രമല്ല ദിവസങ്ങള് നീണ്ടു നില്ക്കുന്ന പണച്ചെലവും ക്ലേശങ്ങളും ഒഴിഞ്ഞു കിട്ടും. ഭീമമായ സ്റ്റാള് വാടകയും അനുബന്ധ ചിലവുകളും ഒഴിവാക്കാം. മാത്രമോ സാവകാശം അതാത് ലൈബ്രറികള്ക്ക് അവധാനതയോടെ പുസ്തകം തെരഞ്ഞെടുക്കുകയുമാവാം. ഇനി ഉള്ളടക്കം അറിയുന്നതെങ്ങനെ എന്നാണെങ്കില് ഓരോ പുസ്തകത്തിന്റെ ഉള്ളടക്കത്തെപ്പറ്റി പ്രസാധകരില് നിന്ന് എഴുതി വാങ്ങിപ്പിക്കുകയുമാവാം. ഇത് ഓണ്ലൈനിന്റെ കാലമല്ലേ? ചങ്കില് കൊള്ളുന്ന പഴികള് കേള്ക്കാന് ഇടവരുത്താതെ ഇതൊന്ന് പരീക്ഷിച്ചു കൂടേ? അല്ലെങ്കില് ചെറുകിട പ്രസാധകരുടെ ആത്മഹത്യയ്ക്കു കൂടി ഇടതു സര്ക്കാര് ഉത്തരം പറയേണ്ടിവരും! ചുമ്മാ ചില്ലറക്കളിയാണോ ഇത് പത്തുപതിനഞ്ച് കോടി പുസ്തകത്തിന്റെ പേരില് ചില വാക്കുമ്ബോള് എഴുത്തുകാരന് എത്ര കിട്ടുമെന്ന് ആരെങ്കിലും ചിന്തിച്ചിട്ടുണ്ടോ ? മൂപ്പത്തി മൂന്നും മൂന്നിലൊന്ന് ശതമാനം സാഹിത്യ പ്രവര്ത്തക സഹകരണ സംഘം റോയല്റ്റി പതിനെട്ട് ശതമാനമായി വെട്ടിക്കുറച്ചത് പിണറായി സഹകരണമന്ത്രിയായിരുന്ന കാലത്താണ്. അത് പോകട്ടെ. സംഘത്തെ നന്നാക്കാനായിരുന്നല്ലോ. ഇപ്പോള് എസ്.പി.സി.എസ് ന്റെ പ്രവര്ത്തനങ്ങള് അഭിനന്ദനാര്ഹം തന്നെ! എഴുത്തുകാരുടേയും ചെറുകിടക്കാരുടേയും വയറ്റത്തടിക്കുന്ന ഈ പുസ്തകോത്സവ സംവിധാനം സര്ക്കാര് ഇടപെട്ട് ഓണ് ലൈന് ആക്കുമ്ബോള് സ്വര്ണ്ണ മാലമോഹിക്കുന്ന ലവന്മാരുടെ ഗതിയോര്ത്തിട്ടൊരു കഥ എഴുതാന് തോന്നുന്നു. വാര്ത്തകള് യഥാസമയം അറിയാന്... Join Anweshanam WhatsApp Group: https:chat.whatsapp.comJHLCbFc9MhbCtdPC6grlJ9 Subscribe Anweshanam Youtube: https:youtube.comcAnweshanamlive Follow Anweshanam Google News: https:rb.gy0tbxgdagaincid4795157.htm Follow Anweshanam Dailyhunt: https:m.dailyhunt.innewsindiamalayalamanweshanamepaperanwe